Крамбамбуля (гурт)

«Крамбамбу́ля» — беларускі гурт, які выконвае музыку ў змяшаным стылі пад уплывам року ды поп-фолку. Заснаваны ў 2001 годзе Лявонам Вольскім ды музыкамі гурту «Hasta la Fillsta». Гурт выпусціў шэсць студыйных альбомаў, зборнік найлепшых песень ды два інтэрнэт-сінгла. Песні напісаны пераважна па-беларуску, а таксама па-польску і на некаторых іншых мовах.

Назва гурта паходзіць ад назвы аднайменнага напою. У 2005 годзе ў «Кліп-марафоне» песня «Турысты» перамагла ў намінацыі «Анімацыйныя кліпы», а «Абсэнт» — у намінацыі «Лірыка». У 2007 годзе гурт прыняў удзел у пазаконкурснай частцы фестывалю Басовішча-2007. Удзельнічалі ў фестывалі «Кубак Піва».

У 2010 склад гурта цалкам абноўлены (ад першага складу застаўся толькі Лявон Вольскі). У новым складзе гурт запісаў новы сінгл «Раз-два-тры — усе за стол!»Новы сінгл «Крамбамбулі» можна спампаваць у сеціве — Наша Ніва: першая беларуская газета.

Пасля прэзідэнцкіх выбараў 2010 года і акцый пратэсту шэраг гуртоў і музыкаў трапілі пад негалосную забарону, Крамбамбуля таксама апынулася ў чорным спісе.Як адмяняюць канцэрты музыкаў з “чорнага спісу”  / Tut.by Гурт быў вымушаны праводзіць канцэрты і прэзентацыі новых дыскаў за мяжой.

2011 год адзначаны альбомам «Драбадзі-драбада» з каверамі на папулярныя народныя песні свету, якія запісваліся на беларускай мове і на мове арыгіналу. Дыск вылучаецца выразным рокавым гучаннем. Песні гурта гучалі ў кароткаметражным фільме «Колер кахання» і стужцы 2010 года «Дастыш фантастыш». Апошні альбом, «Чырвоны штраль», убачыў свет у 2015 годзе, мае выразную партызанска-паўстанчую тэматыку; у музычным плане быў замацаваны ўхіл ад першапачатковай застольнай стылізацыі гурта да больш цяжкага гучання, якое, аднак, захавала іранічнасць і імкненне да музыкальных цытат і адсылак.

Па словах франтмэна, альбом «Чырвоны штраль» мусіць стаць апошнім у гісторыі гурта.Лявон Вольскі распускае Крамбамбулю: TUZIN.fm  Аднак ён не спыняе сваё існаванне, працягваючы канцэртную дзейнасць.

У 2017 годзе адбыўся першы за апошнія 9 гадоў канцэрт гурта.«Крамбамбуля» ўпершыню за 9 гадоў выступіла ў Менску. ФОТА / Радыё Свабода

 Дыскаграфія 

 Альбомы 
 Застольны альбом (2002)
 Каралі раёну («Крамбамбуля 1½» 2003)
 Радыё Крамбамбуля 0,33 FM (2004)
 Сьвяточная (2007)
 The Best albo Belarusian Disco (2007)
 Drabadzi-drabada (2011)
 Чырвоны штраль (2015)

 Сінглы 
 «Dolce Vita» (2007)
 «Раз-два-тры — усе за стол!» (2010)
 «Толькі Перамога!»(2025)

 Удзел у зборніках 
 Наша музыка 1 (2003) — «Госці»
 Прэм’ер Тузін 2005 (2005) — «Турысты»
 Прэм’ер Тузін 2007 (2008) — «Таварыш Маўзэр»

 Удзельнікі 
 Лявон Вольскі: спеў, гітара, клавішы
 Алег Гарус: гітара, укулеле, спеў
 Павел Аракелян: саксафон, флейта, спеў
 Алесь-Францішак Мышкевіч: бас-гітара, спеў
 Андрэй Якубчык: труба, спеў
 Павел Мамонаў: ударныя
Былыя ўдзельнікі:
 Сяргей Канановіч: гітара, дрыля-мандаліна (2001—2009)
 Уладзіслаў Плюшчаў: бас-гітара (2001—2010)
 Аляксандр Хаўкін: скрыпка, клавішы (2001—2009)
 Аляксандр Быкаў: ударныя (2001-2006)
 Юрась Жданаў: труба (2004-2007)
 Радаслаў (Радэк) Сасноўцаў: труба (2007-2012)
 Кастусь Карповіч: трамбон (2004-2012)
 Мікола Белановіч: ударныя, перкусія (2006-2010)
 Паўлюк Рысь: гітара (2009-2012)
 Сяржук Штэндэр: ударныя (2010-2012)
Запрошаныя выканаўцы:
 Сяргей Міхалок: спеў (ад 2003)
 Аляксандр Кулінковіч: спеў (ад 2003)
 Гюнэш Абасава: спеў (2004 — альбом «Радыё Крамбамбуля 0,33 FM»)
Іншыя ўдзельнікі:
 Павел Кузюковіч: валторна (2004)
 Іван Галушка: трамбон (2004)
 Зміцер Ціхановіч: труба (2004)
 Уладзімір Федарук: акардэон (2004)
 Аляксандр Старажук: перкусія (2004)
 Павел Кудрын: флейта (2004)
 Улляна Найдзен: спеў (2007)
 Ганна Казлова: спеў (2007)

 Літаратура 


 Спасылкі 


 «Мора, сонца і пальмы, і гарачы пясок, і цытрынавы сок...»: Цунамі пазітыву ад Крамбамбулі
 «Валянцінаўская Крамбамбуля» для закаханых у жыццё
 Гарачая Крамбамбуля на «Зімовым канцэрце»
 Ёсць нагода: «Крамбамбуля» выканала першую пяцігодку
 Крамбамбуля на Басовішчы-2007

Катэгорыя:Рок-гурты Беларусі
Катэгорыя:Лявон Вольскі

Катэгорыя:2001 год у музыцы
Катэгорыя:Поп-рок-гурты Беларусі
Катэгорыя:Фолк-гурты Беларусі
Катэгорыя:«Чорны» спіс дзеячаў мастацтва і творчых калектываў